
Temeljem članka 64. stavka 1. Zakona o zaštiti okoliša („NN“ br. 80/13, 153/13, 78/15,12/18, 118/18), članka 29. stavka 2. Uredbe o strateškoj procjeni strategije, plana i programa na okoliš („NN“ br. 3/17), te članka 52. Statuta Grada Sinja („Službeni glasnik Grada Sinja“ br. 2/21), Gradonačelnik Grada Sinja, donosi:
ODLUKU
o započinjanju postupka ocjene o potrebi strateške procjene utjecaja na okoliš Izmjena i dopuna Prostornog plana uređenja Grada Sinja
Članak 1.
Ovom Odlukom o započinjanju postupka ocjene o potrebi strateške procjene utjecaja na okoliš Izmjena i dopuna Prostornog plana uređenja Grada Sinja (u daljnjem tekstu: Odluka), na temelju Mišljenja Upravnog odjela za zaštitu okoliša, komunalne poslove i infrastrukturu Splitsko-dalmatinske županije (KLASA: 351-02/24-04/91, URBROJ: 2181/1-10/07-24-2, od 19.9.2024. godine), pokreće se postupak Ocjene o potrebi strateške procjene utjecaja na okoliš (u daljnjem tekstu: Ocjena) za Izmjene i dopune Prostornog plana uređenja Grada Sinja (u daljnjem tekstu: Plan).
U okviru postupka Ocjene, sukladno članku 24. Zakona o zaštiti prirode („NN“ 80/13, 15/18, 14/19, 127/19, 155/23), obavlja se prethodna ocjena prihvatljivosti Plana za ekološku mrežu.
Članak 2.
Tijelo nadležno za provođenje postupka Ocjene iz članka 1. ove Odluke je Upravni odjel za imovinu i prostorno uređenje Grada Sinja, koji taj postupak provodi u suradnji s Upravnim odjelom za zaštitu okoliša, komunalne poslove i infrastrukturu Splitsko-dalmatinske županije.
Temeljem članka 81. stavka 2. Zakona o prostornom uređenju („NN“ br.153/13, 65/17, 114/18, 39/19, 98/9, 67/23), Nositelj izrade Plana je Upravni odjel za imovinu i prostorno uređenje Grada Sinja.
Odluku o izradi Plana još nije donijelo predstavničko tijelo Grada Sinja., te se provođenje postupka Ocjene provodi na temelju prijedloga Odluke o izradi Plana koja je dostupna u sustavu ePlanovi.
Članak 3.
Prostorni plan uređenja Grada Sinja donesen je 2006.g., a Izmjene i dopune 2014., 2016., 2017., 2023. („Službeni glasnik Grada Sinja“ 2/06, 8/14, 1/16, 8/17, 8/23, pročišćeni tekst 10/23).
Razlozi za izradu izmjena i dopuna Plana su:
1. Usklađenost sa zakonskim i podzakonskim okvirom
0. Zakonska obveza izrade izmjene i dopune Plana i usklađenje sa Zakonom
Pravna osnova za izradu i donošenje Plana dana je u člancima 86. – 113. Zakona.
Plan se izrađuje u skladu s odredbama Zakona, Pravilnikom i ostalim važećim propisima iz područja prostornog uređenja kao i posebnim propisima.
0. Usklađenje s planom više razine
Izmjenama i dopunama Plana izvršit će se usklađenje s važećim Prostornim planom Splitsko-dalmatinske županije.
0. Usklađenje s planom šireg područja iste razine Nije primjenjivo.
1. Određivanje novih prostorno planskih rješenja
· promjene odnosa izgrađenih i neizgrađenih dijelova građevinskih područja temeljem dostupnih podataka o izgrađenim građevinama u proteklom razdoblju (informacijski sustav prostornog uređenja (dalje: ISPU));
-	preispitivanje mogućnosti i planiranje novih te proširenja, ukidanja i realokacije postojećih građevinskih područja naselja i građevinskih područja izvan naselja u skladu s inicijativama fizičkih i pravnih osoba gdje za to postoje zakonski i prostorni preduvjeti;
-	analiza, preispitivanje mogućnosti i promjena namjene površina unutar svih građevinskih područja prema iskazanim interesima pravnih i fizičkih osoba, ukoliko su za to ispunjeni zakonski i prostorni uvjeti;
-	revidiranje postojećih i planiranje novih površina i građevina prometne i komunalne infrastrukture sa stvarnim potrebama, postojećim stanjem te projektnim rješenjima izrađenim u razdoblju od zadnjih izmjena i dopuna;
-	potreba dopune/korekcije provedbenih odredbi u sljedećem:
•	izmjena provedbenih odredbi koje su se u dosadašnjoj primjeni pokazale nedorečene, nepotpune, ograničavajuće i neprovedive, te
•	dopuna istih odredbama kojima će se utvrditi uvjeti gradnje i uređenja za zahvate u prostoru koji do sada nisu bili regulirani ili nisu bili regulirani u dovoljnoj mjeri.
Članak 4.
Istaknutim razlozima za izradu Plana određeni su ujedno ciljevi i programska polazišta, a sve kako bi se omogućila učinkovita provedba Plana, razvoj konkurentnog i održivog gospodarstva, poboljšanje kvalitete javnih usluga, uvođenje novih naprednih tehnologija te očuvanje i zaštita okoliša.
Cilj izrade izmjena i dopuna Plana je osuvremeniti, unificirati i digitalizirati prostorni plan uređenja Grada te time pojednostavniti i olakšati njegovu provedbu što će se osigurati izradom i donošenjem izmjena i dopuna Plana u modulima ISPU-a: ePlanovi i ePlanovi Editor, sukladno Pravilniku. Nova tehnologija izrade Plana omogućit će unošenje svih relevantnih prostornih podataka te njihovu analizu i usporedbu.
Budući će se izmjene i dopune Plana provoditi putem digitalnog infrastrukturnog servisa za unapređenje pružanja elektroničkih javnih usluga, isto će smanjiti opterećenja građanima, poslovnim subjektima i investitorima te ubrzati izdavanje akata za gradnju i realizacija investicija na svim razinama upravljanja.

Članak 5.
Obuhvat Plana je ukupno administrativno područje Grada Sinja i prikazan je u ISPU sustavu ePlanovi – Geometrija plana.
Članak 6.
U postupku Ocjene će se provesti radnje sukladno odredbama Zakona o zaštiti okoliša („NN“ br. 80/13, 153/13, 78/15,12/18, 118/18), Uredbe o strateškoj procjeni strategije, plana i programa na okoliš („NN“ 3/17), Zakona o zaštiti prirode („NN“ 80/13, 15/18, 14/19, 127/19, 155/23) i odredbama posebnih propisa iz područja iz kojeg se Plan donosi.
Radnje će se provesti sljedećim redoslijedom:
1. Grad Sinj, sukladno odredbi iz članka 29. stavak 2., Uredbe o strateškoj procjeni utjecaja strategije, plana i programa na okoliš, započinje postupak Ocjene donošenjem ove Odluke.
2. Grad Sinj prikuplja mišljenja tijela i/ili osoba određenih posebnim propisima o potrebi strateške procjene za izradu Plana, sukladno članku 29. stavku 6. Uredbe o strateškoj procjeni utjecaja strategije, plana i programa na okoliš.
3.Na temelju kriterija za utvrđivanje vjerojatno značajnog utjecaja, tijela i/ili osobe daju mišljenje u roku od 30 dana od dana zaprimanja zahtjeva za dostavu mišljenja.
4. U okviru postupka Ocjene, poseban zahtjev koji se dodatno temelji na odredbama članka 46. stavku 2. te članku 48. stavku 3., 10 i 11. Zakona o zaštiti prirode, dostavit će se Upravnom odjelu za zaštitu okoliša, komunalne poslove, infrastrukturu i investicije SDŽ radi provedbe postupka prethodne ocjene prihvatljivosti za ekološku mrežu.
Zahtjev priprema Grad Sinj u suradnji s Upravnim odjelom za zaštitu okoliša, komunalne poslove, infrastrukturu i investicije Splitsko-dalmatinske županije.
5. Prije donošenja odluke u postupku ocjene o potrebi strateške procjene, Grad Sinj je dužan o provedenom postupku Ocjene pribaviti mišljenje Upravnog odjela za zaštitu okoliša, komunalne poslove, infrastrukturu i investicije Splitsko-dalmatinske županije pri čemu je dužan dostaviti prijedlog odluke u postupku ocjene o potrebi strateške procjene i cjelovitu dokumentaciju iz postupka Ocjene.
6. Odluka kojom se utvrđuje o obvezi provedbe strateške procjene utjecaja na okoliš sadrži osobito razloge sukladno kriterijima iz Priloga III. Uredbe o strateškoj procjeni strategije, plana i programa na okoliš, zbog kojih je utvrđena potreba ili nepotrebnost provedbe postupka strateške procjene.
7. O odluci iz točke 6. Grad Sinj informira javnost sukladno Zakonu o zaštiti okoliša i Uredbi o informiranju i sudjelovanju javnosti i zainteresirane javnosti u pitanjima zaštite okoliša („NN“  br. 64/08).
Članak 7.
U postupku Ocjene prema ovoj Odluci sudjelovat će sljedeća javnopravna tijela i/ili osobe:
1. Splitsko-dalmatinska županija, Upravni odjel za zaštitu okoliša, komunalne poslove, infrastrukturu i investicije, HR-21000 Split, Bihaćka 1
1. Županijska uprava za ceste Split, HR-21000 Split, Ruđera Boškovića 22
1. Hrvatske vode, VGO za slivove južnoga Jadrana, HR-21000 Split, Vukovarska 35
1. Hrvatska regulatorna agencija za mrežne djelatnosti, HR-10110 Zagreb, Ulica Roberta Frangeša Mihanovića 9
1. Hrvatske šume d.o.o., Uprava šuma Podružnica Split, HR-21000 Split, Kralja Zvonimira 35/III
1. Ministarstvo unutarnjih poslova, Ravnateljstvo civilne zaštite, Područni ured civilne zaštite Split, Služba inspekcijskih poslova Split, HR-21120 Solin, Zvonimirova 114
1. Ministarstvo poljoprivrede, HR-10000 Zagreb, Ulica grada Vukovara 78
1. Ministarstvo prostornoga uređenja, graditeljstva i državne imovine, Uprava za upravljanje i raspolaganje nekretninama, HR-10000 Zagreb, Ulica Republike Austrije 20
1. Ministarstvo obrane, Uprava za materijalne resurse, Sektor za vojnu infrastrukturu i zaštitu okoliša, Služba za vojno graditeljstvo i energetsku učinkovitost, HR-10000 Zagreb, Trg kralja Petra Krešimira IV 1
1. Ministarstvo kulture i medija, Uprava za zaštitu kulturne baštine, Konzervatorski odjel u Splitu, HR-21000 Split, Porinova bb
1. Hrvatski operator prijenosnog sustava d.d., Prijenosno područje Split, HR-21000 Split, Kneza Ljudevita Posavskog 5
1. HEP-Operator distribucijskog sustava d.o.o., Elektrodalmacija Split, HR-21000 Split, Poljička cesta 73
1. Hrvatske ceste d.o.o., Sektor za održavanje i promet, Poslovna jedinica Split, Tehnička ispostava Split, HR-21000 Split, Ruđera Boškovića 22
1. Hrvatske ceste d.o.o., HR-10000 Zagreb, Vončinina 3
1. Hrvatska agencija za civilno zrakoplovstvo, HR-10000 Zagreb, Ulica grada Vukovara 284
1. Splitsko-dalmatinska županija, Upravni odjel za gospodarstvo, EU fondove i poljoprivredu, HR-21000 Split, Ulica Domovinskog rata 2/IV
1. Splitsko-dalmatinska županija, Upravni odjel za graditeljstvo i prostorno uređenje, HR-21000 Split, Bihačka 2

Članak 8.
Grad Sinj će o ovoj Odluci informirati javnost, sukladno odredbama Zakona o zaštiti okoliša i odredbama Uredbe o informiranju i sudjelovanju javnosti i zainteresirane javnosti u pitanjima zaštite okoliša.
Članak 9.
Ova Odluka stupa na snagu danom donošenja i objavit će se u „Službenom glasniku Grada Sinja“.

